ประกาศกรมการขนส่งทางบกประกาศกรมการขนส่งทางบกเรื่องกำหนดระบบการทำงาน ประสิทธิภาพการทำงาน การติดตั้ง หรือจำนวนของอุปกรณ์ส่องสว่างและอุปกรณ์แสงสัญญาณที่อาจมีและใช้สำหรับรถพ.ศ. ๒๕๕๕ ตามที่ได้มีประกาศกรมการขนส่งทางบก เรื่อง กำหนดระบบการทำงานประสิทธิภาพการทำงานการติดตั้ง และจำนวนของอุปกรณ์ส่องสว่างที่อาจมีและใช้สำหรับรถเป็นการเพิ่มเติมพ.ศ. ๒๕๕๒ ลงวันที่ ๑๗ มิถุนายน พ.ศ. ๒๕๕๒ ไว้แล้ว นั้นโดยที่ปัจจุบันเทคโนโลยีการผลิตและออกแบบยานยนต์มีการพัฒนาขึ้นอย่างต่อเนื่องทำให้รถจำนวนมากมีอุปกรณ์ส่องสว่างและอุปกรณ์แสงสัญญาณเพิ่มเติมไปจากที่กรมการขนส่งทางบกประกาศกำหนดซึ่งเป็นอุปกรณ์ที่เพิ่มเติมขึ้นเพื่อความปลอดภัยในการใช้รถและเป็นไปตามมาตรฐานสากลดังนั้น เพื่อให้การกำหนดอุปกรณ์ส่องสว่างและอุปกรณ์แสงสัญญาณที่อาจมีและใช้สำหรับรถสามารถรองรับการพัฒนาของเทคโนโลยีการผลิตและออกแบบยานยนต์สมควรแก้ไขปรับปรุงประกาศดังกล่าวให้มีความเหมาะสมยิ่งขึ้น อาศัยอำนาจตามความในข้อ๑๐ และข้อ ๑๑ แห่งกฎกระทรวงกำหนดส่วนควบและเครื่องอุปกรณ์สำหรับรถ พ.ศ. ๒๕๕๑อธิบดีกรมการขนส่งทางบกออกประกาศไว้ ดังต่อไปนี้ข้อ ๑ ให้ยกเลิกประกาศกรมการขนส่งทางบก เรื่องกำหนดระบบการทำงาน ประสิทธิภาพการทำงาน การติดตั้งและจำนวนของอุปกรณ์ส่องสว่างที่อาจมีและใช้สำหรับรถเป็นการเพิ่มเติม พ.ศ. ๒๕๕๒ ลงวันที่๑๗ มิถุนายน พ.ศ. ๒๕๕๒ข้อ ๒ รถยนต์รับจ้างระหว่างจังหวัด รถยนต์รับจ้างรถยนต์สี่ล้อเล็กรับจ้าง รถยนต์บริการและรถยนต์ส่วนบุคคล อาจมีและใช้อุปกรณ์ส่องสว่างและอุปกรณ์แสงสัญญาณดังต่อไปนี้(๑) โคมไฟตัดหมอกด้านหน้าและด้านท้าย(๒) โคมไฟใช้งานกลางวันข้อ ๓ โคมไฟตัดหมอกด้านหน้าและด้านท้ายต้องมีระบบการทำงานประสิทธิภาพการทำงาน การติดตั้ง หรือจำนวน ดังต่อไปนี้(๑) โคมไฟตัดหมอกด้านหน้าต้องมีแสงขาวหรือเหลืองอ่อนมีทิศทางส่องสว่างไปด้านหน้าจำนวน ๒ ดวง ติดที่หน้ารถข้างซ้ายและขวาสูงจากพื้นราบไม่น้อยกว่า ๒๕ เซนติเมตร แต่ไม่เกิน ๘๐ เซนติเมตรแต่ต้องไม่สูงกว่าขอบบนสุดของโคมไฟแสงพุ่งต่ำ ห่างจากด้านข้างริมสุดของรถไม่เกิน ๔๐เซนติเมตรโคมไฟตัดหมอกด้านหน้าต้องให้แสงสว่างได้เฉพาะในขณะที่โคมไฟแสดงตำแหน่งด้านหน้าโคมไฟแสดงตำแหน่งด้านท้ายโคมไฟข้างรถ โคมไฟแสดงความกว้างและความสูงของรถและโคมไฟส่องแผ่นป้ายทะเบียนด้านท้ายให้แสงสว่างพร้อมกันเท่านั้นและต้องมีระบบควบคุมที่แยกจากโคมไฟแสงพุ่งไกลหรือโคมไฟแสงพุ่งต่ำ(๒) โคมไฟตัดหมอกด้านท้าย ต้องมีแสงสีแดงมีทิศทางส่องสว่างไปด้านหลังจำนวน ๑ ดวง หรือ ๒ ดวง กรณีมีจำนวน ๑ ดวงให้ติดข้างเดียวกันกับที่นั่งคนขับรถแต่ต้องไม่เกินแนวกึ่งกลางท้ายรถ กรณีมีจำนวน๒ ดวง ติดที่ท้ายรถข้างซ้ายและขวา โคมไฟตัดหมอกทุกดวงสูงจากพื้นราบไม่น้อยกว่า ๒๕เซนติเมตร แต่ไม่เกิน ๑.๒๐ เมตร และต้องห่างจากโคมไฟหยุดเกินกว่า ๑๐ เซนติเมตรโคมไฟตัดหมอกด้านท้ายจะให้แสงสว่างได้เฉพาะในขณะที่โคมไฟแสงพุ่งไกลโคมไฟแสงพุ่งตํ่าหรือโคมไฟตัดหมอกด้านหน้าให้แสงสว่างพร้อมกันเท่านั้นและต้องสามารถปิดการใช้งานได้อย่างอิสระจากโคมไฟอื่นในกรณีที่โคมไฟตัดหมอกด้านหน้าหรือโคมไฟตัดหมอกด้านท้ายมีจำนวน ๒ ดวงให้ติดตั้งในระดับเดียวกันและสมมาตรกันในแต่ละด้าน ทั้งนี้แสงที่เปล่งออกมาต้องไม่รบกวนคนขับรถอื่นข้อ ๔ โคมไฟใช้งานกลางวันต้องมีระบบการทำงานประสิทธิภาพการทำงาน การติดตั้งหรือจำนวน ดังต่อไปนี้(๑) ต้องมีแสงขาวหรือเหลืองอ่อน จำนวน ๒ ดวงติดที่หน้ารถข้างซ้ายและขวา โดยมีระยะห่างระหว่างโคมไฟไม่น้อยกว่า ๖๐ เซนติเมตรหรือไม่น้อยกว่า ๔๐ เซนติเมตรในกรณีที่รถมีความกว้างน้อยกว่า ๑.๓๐ เมตรสูงจากพื้นราบไม่น้อยกว่า ๒๕ เซนติเมตร แต่ไม่เกิน ๑.๓๕ เมตร(๒) โคมไฟแต่ละดวงจะต้องมีความเข้มของแสงส่องสว่างไม่เกิน ๑,๒๐๐ แคนเดลา(๓) โคมไฟจะให้แสงสว่างเมื่อเครื่องกำเนิดพลังงานทำงานและอาจดับลงได้ในกรณีที่ระบบส่งกำลังแบบอัตโนมัติอยู่ในตำแหน่งจอดเมื่อใช้ห้ามล้อขณะจอด รถไม่เคลื่อนที่ หรือปิดสวิตซ์ของโคมไฟใช้งานกลางวัน(๔) โคมไฟจะต้องไม่ทำงานเมื่อโคมไฟแสดงตำแหน่งด้านหน้าโคมไฟตัดหมอกด้านหน้าหรือโคมไฟแสงพุ่งไกลหรือโคมไฟแสงพุ่งต่ำให้แสงสว่างเว้นแต่เป็นการให้สัญญาณชั่วขณะโคมไฟใช้งานกลางวันอาจใช้แทนโคมไฟแสดงตำแหน่งด้านหน้าก็ได้แต่จะต้องมีระบบการทำงานประสิทธิภาพการทำงาน การติดตั้งหรือจำนวนเป็นไปตามที่กำหนดสำหรับโคมไฟแสดงตำแหน่งด้านหน้าข้อ ๕ รถยนต์ที่มีและใช้อุปกรณ์ส่องสว่างและอุปกรณ์แสงสัญญาณตามข้อ๒ ที่ระบบการทำงานประสิทธิภาพการทำงาน การติดตั้งหรือจำนวนแตกต่างไปจากที่กำหนดในข้อ ๓ และข้อ ๔ แต่เป็นไปตามข้อกำหนดทางเทคนิคของคณะกรรมาธิการเศรษฐกิจของยุโรปแห่งสหประชาชาติข้อที่ ๔๘ ว่าด้วยการติดตั้งอุปกรณ์ส่องสว่างและอุปกรณ์แสงสัญญาณของรถยนต์อนุกรมที่ ๐๔ (United Nations/Economic Commission for Europe, Regulation No. ๔๘ : Installation of Lighting and Light-Signaling Devices, series ๐๔) ขึ้นไปให้ถือว่ารถยนต์นั้นมีและใช้อุปกรณ์ส่องสว่างและอุปกรณ์แสงสัญญาณถูกต้องตามประกาศนี้ข้อ ๖ รถจักรยานยนต์ส่วนบุคคลและรถจักรยานยนต์สาธารณะอาจมีและใช้โคมไฟแสดงตำแหน่งด้านหน้าเป็นอุปกรณ์ส่องสว่างและอุปกรณ์แสงสัญญาณโดยโคมไฟดังกล่าวต้องมีระบบการทำงานประสิทธิภาพการทำงาน การติดตั้ง หรือจำนวนดังต่อไปนี้(๑) ต้องมีแสงขาวหรือเหลืองอ่อน มีทิศทางส่องสว่างไปด้านหน้า จำนวน ๑ดวง ติดที่กึ่งกลางหน้ารถ หรือจำนวน ๒ ดวงติดในแนวนอนระดับเดียวกันและห่างจากแนวกึ่งกลางหน้ารถเท่ากันทั้งสองข้าง สูงจากพื้นราบไม่น้อยกว่า๓๕ เซนติเมตร แต่ไม่เกิน ๑.๒๐ เมตร(๒)โคมไฟจะให้แสงสว่างได้เฉพาะในขณะที่โคมไฟแสดงตำแหน่งด้านท้ายหรือโคมไฟส่องแผ่นป้ายทะเบียนให้แสงสว่างด้วยเท่านั้นข้อ ๗ รถจักรยานยนต์ส่วนบุคคลและรถจักรยานยนต์สาธารณะที่มีและใช้โคมไฟแสดงตำแหน่งด้านหน้าเป็นอุปกรณ์ส่องสว่างและอุปกรณ์แสงสัญญาณที่ระบบการทำงานประสิทธิภาพการทำงานการติดตั้ง หรือจำนวนแตกต่างไปจากที่กำหนดในข้อ ๖แต่เป็นไปตามข้อกำหนดทางเทคนิคของคณะกรรมาธิการเศรษฐกิจของยุโรปแห่งสหประชาชาติข้อที่๕๓ ว่าด้วยการติดตั้งอุปกรณ์ส่องสว่างและอุปกรณ์แสงสัญญาณของรถจักรยานยนต์อนุกรมที่ ๐๐ (United Nations/ Economic Commission for Europe, Regulation No. ๕๓ : Installation of Lighting and Light-Signaling Devices for L๓ vehicle, series ๐๐) ขึ้นไปให้ถือว่ารถจักรยานยนต์นั้นมีและใช้อุปกรณ์ส่องสว่างและอุปกรณ์แสงสัญญาณถูกต้องตามประกาศนี้ข้อ ๘[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๒๐ สิงหาคม พ.ศ. ๒๕๕๕สมชัย ศิริวัฒนโชคอธิบดีกรมการขนส่งทางบกปริยานุช/ผู้จัดทำ๑๗ กันยายน๒๕๕๕ชาญ/ผู้ตรวจ๒๕ กันยายน๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๓๙ ง/หน้า ๔๘/๑๑ กันยายน ๒๕๕๕